Suchinthana/ta-wikipedia huggingface dataset:
பூஞ்சைக் கட்டுப்படுத்திகள்

பூஞ்சைக் கட்டுப்படுத்திகள் (Fungistatics) என்பது பூஞ்சைகளை அழிக்காமல் அதன் வளர்ச்சியை கட்டுப்படுத்துவது ஆகும். இச்சொல்லானது பெயர்ச்சொல் மற்றும் உரிச்சொல்லாகவும் பயன்படுத்தப்படுகிறது. விவசாயம், உணவுத்துறை, மேற்பூச்சு மற்றும் மருத்துவத் துறையில் பூஞ்சைக் கட்டுப்படுத்திகள் பெரும்பங்கு வகிக்கிறது.

பூஞ்சைக்கொல்லி மருந்துகள் 
ப்ளக்னோசோல் (Fluconazole) என்ற பூஞ்சைக் கொல்லி மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. பல விதமான பூஞ்சைத் தொற்றுகளுக்கு மருந்தாகப் பயன்படும் ப்ளக்னோசோல் குறிப்பாக வாய், தொண்டை, குருதிப் பாதை மற்றும் பெண்ணின் பிறப்புறுப்பில் ஏற்படும் காண்டிடா (candida) தொற்றுகளுக்கு சிகிச்சை அளிக்கப் பயன்படுகிறது. 

புற்று நோய் சிகிச்சையினால் குருதி வெள்ளையணு குறைபாடு உடையவர்கள், உறுப்பு மாற்று சிகிச்சை கொண்டவர்கள், குறை மாதத்தில் பிறந்த குழந்தைகள் போன்ற குறைவான நோய் எதிர்ப்பாற்றல் கொண்டவர்களுக்கு நோய்தொற்று ஏற்படாமல் தடுக்க ப்ளக்னோசோல் உதவுகிறது. இது பூஞ்சையின் செல்சவ்வு உருவாக்கத்தில் குறுக்கிட்டு அதன் வளர்ச்சியை தடுக்கிறது.

இட்ராகனசோல் (Itraconazole) (R51211) 
பூஞ்சைத் தொற்றால் பாதிக்கப்பட்ட நோயாளிகளுக்கு பரிந்துரைக்கப்படும் டிரையசோல் (Triazole) பூஞ்சைக் கட்டுப்படுத்திகள் வகையைச் சார்ந்த இட்ராகனசோல் (Itraconazole) (R51211) 1984 ஆம் ஆண்டு கண்டறியப்பட்டது. இம்மருந்தானது வாய்வழியாக அல்லது ஊசியின் உதவியால் நரம்புகளின் வழியாக உடலினுள் செலுத்தப்படுகிறது. அசுபர்சில்லசு பூஞ்சைக்கு எதிராக இட்ராகனசோல் சிறப்பாக செயல்படுவதால், ப்ளக்னோசோலை விட சிறந்த மருந்தாக விளங்குகிறது. 

இருப்பினும் வோரிகானசோல் அல்லது போசாகானசோல் (Voriconazole or Posaconazole) இட்ராகனசோலை விட சிறந்த மருந்தாக செயல்படுகிறது. பூஞ்சைக் கட்டுப்படுத்தியான இட்ராகனசோலின் செயல்வழி முறையானது மற்ற அசோல் (Azole) கட்டுப்படுத்திகளின் செயல்முறையை ஒத்துள்ளது.

உணவு பதப்படுத்தலில் பூஞ்சைக் கட்டுப்படுத்திகள் 
உணவு மற்றும் பானங்களை பாதுகாப்பதில் பூஞ்சைக் கட்டுப்படுத்திகள் பயன்படுகிறது. சோடியம் பென்சோயேட் (Sodium benzoate) மற்றும் பொட்டாசியம் சார்பேட் (Potassium sorbate) ஆகிய இரு சேர்மங்களும் எடுத்துக் காட்டுகளாகும்.

மேற்கோள்கள்

துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
உணவு பதப்படுத்தல்
உயிரியற் பொறியியல்
மருந்தியல்
புவிநோக்குச் செயற்கைக்கோள்

உசாத்துணை கண்காணிப்பு செயற்கைக்கோள்கள் உளவு செயற்கைக்கோள்களைப் போன்ற பூகோளக் கண்காணிப்புக்கு குறிப்பாக வடிவமைக்கப்பட்ட செயற்கைகோள்கள் ஆகும், ஆனால் சுற்றுச்சூழல் கண்காணிப்பு, வளிமண்டலவியல், வரைபடத்தை உருவாக்குதல் போன்ற இராணுவ சார்பற்ற நோக்கங்களுக்கான நோக்கம்.

பெரும்பாலான புவி கண்காணிப்பு செயற்கைக்கோள்கள் ஒப்பீட்டளவில் குறைந்த உயரத்தில் செயல்படும் உபகரணங்களைக் கொண்டுள்ளன. 500-600 கி.மீ.க்கு கீழே உள்ள உயரங்களை பொதுவாக தவிர்த்திருக்கலாம், இருப்பினும், இது போன்ற குறைந்த உயரத்தில் உள்ள குறிப்பிடத்தக்க காற்று-இழுவை அடிக்கடி சுற்றுப்பாதை மறுபிரதி எடுக்கும் maneuvres தேவைப்படுகிறது. புவி கண்காணிப்பு செயற்கைக்கோள்கள் ERS-1, ERS-2 மற்றும் ஐரோப்பிய விண்வெளி அமைப்பின் Envisat, அதே போல் EUMETSAT இன் MetOp விண்கலம் அனைத்தும் 800 கிமீ உயரத்தில் இயங்குகின்றன. ஐரோப்பிய விண்வெளி ஏஜென்சியின் Proba-1, Proba-2 மற்றும் SMOS விண்கலம் பூமியை சுமார் 700 கிமீ உயரத்தில் இருந்து பார்க்கின்றன. யு.ஏ., துபாய்சாட் -1 மற்றும் துபாய்சாட் -2 ஆகியவற்றின் புவி கண்காணிப்பு செயற்கைக்கோள்கள் குறைந்த புவி சுற்றுப்பாதையில் (லியோ) சுற்றுப்பாதையில் வைக்கப்பட்டு, பூமியின் பல்வேறு பகுதிகளின் செயற்கைக்கோள் படங்கள் வழங்கும். [1] [2]

குறைந்த சுற்றுப்பாதையுடன் (கிட்டத்தட்ட) உலகளாவிய பாதுகாப்பு பெற இது ஒரு துருவ கோளப்பாதை அல்லது கிட்டத்தட்ட அவ்வளவுதான். ஒரு குறைந்த கோளப்பாதை சுமார் 100 நிமிடங்கள் ஒரு சுற்றுப்பாதை காலப்பகுதியைக் கொண்டிருக்கும், மேலும் பூமி அதன் துருவ அச்சுக்கு சுற்றிலும் சுமார் 25 டிகிரி செல்சியஸ் சுழற்சிகளுடன் சுழலும், இதன் விளைவாக நில அதிர்ச்சி மேற்கில் இந்த 25 டிகிரிடன் மேற்கு நோக்கி நகரும். பெரும்பாலானவை சூரிய ஒளியின் சுற்றுப்பாதையில் உள்ளன.

36000 கி.மீ. உயரத்தை பொருத்துவதற்கான விண்கலங்களை ஏந்திச் செல்வது சில நேரங்களில் ஒரு புவி சுற்றுவட்டப் பாதையைப் பயன்படுத்துகிறது. அத்தகைய சுற்றுப்பாதை பூமியின் 1/3 க்கும் அதிகமான இடைவெளியைக் குறைக்க அனுமதிக்கிறது. 120 டிகிரியுடன் பிரிக்கப்பட்ட நீள்வட்டங்களில் மூன்று புவிவெப்ப ஆற்றல் விண்கற்கள் முழு துருவப் பகுதிகளைத் தவிர முழு பூமியையும் மூடிவிட முடியும். இந்த வகை சுற்றுப்பாதை முக்கியமாக வளிமண்டல செயற்கைக்கோள்களுக்கு பயன்படுத்தப்படுகிறது.

மேற்கோள்கள்

செயற்கைக் கோள்கள்
என். வி. வேணுகோபால கிருஷ்ணசாமி

என். வி. வேணுகோபாலகிருஷ்ணசாமி(N. V. Venugopalakrishnasami)̠ என்பவர், ஓர் தமிழக அரசியல்வாதி ஆவார். மேலும் இவர் முன்னாள் தமிழக சட்டப்பேரவை உறுப்பினரும் ஆவார். இவர் 1962  ஆம் ஆண்டு கோவில்பட்டித் தொகுதியிலிருந்து சுயோட்சை வேட்பாளராக சட்டமன்றத்துக்கு தேர்ந்தெடுக்கப்பட்டுள்ளார்.

மேற்கோள்கள் 

தூத்துக்குடி மாவட்ட நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இ. இராமசாமி

இ. இராமசாமி (E. Ramaswamy)(பிறப்பு 18, பிப்ரவரி 1926) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் வால்பாறையினைச் சார்ந்தவர். இராமசாமி 1967 மற்றும் 1971ஆம் ஆண்டு நடந்த சட்டமன்றத் தேர்தலில், வால்பாறை சட்டமன்றத் தொகுதியிலிருந்து திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோயம்புத்தூர் மாவட்ட நபர்கள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
தலைப்பாகை

தலைப்பாகை (Turban) என்பது ஆண்கள் தலையில் அணிந்திருக்கும் தொப்பியைச் சுற்றியோ அல்லது நேரடியாக தலையைச் சுற்றியோ மூடப்பட்டிருக்கும் நீண்ட தலைக்கவசத்தைக் குறிக்கும். வயலிலோ அல்லது களத்திலோ வேலை செய்யும் போது ஆண்கள் தோளில் கிடக்கும் துணியை தலைப்பாகையாகத் தலையில் சுற்றிக் கொள்வர். இது வேலையின் தீவிரத்தைக் காட்டும் குறியீடாகவும் அமையும். ‘வரிந்து கொண்டு பணியாற்றுதல்‘ என்ற சொல்வழக்கை இது ஞாபகப்படுத்தும். 

தலைப்பாகை, பல மாறுபாடுகளுடன் பல்வேறு பண்பாடுகளைச் சேர்ந்தவர்களால் வழக்கமான தலைக்கவசமாக அணியப்படுகிறது. இந்திய துணைக்கண்டம்,, தென்கிழக்காசியா, மத்திய கிழக்கு, பால்கன் குடா,காக்கேசியா, நடு ஆசியா, வடக்கு ஆப்பிரிக்கா, மேற்கு ஆப்பிரிக்கா, கிழக்கு ஆபிரிக்கா, உருசியாவிலுள்ள சில துருக்கிய மக்கள் குழுக்களில் தலைப்பாகை அணியும் பாரம்பரியம் கொண்ட பல சமூகங்கள் உண்டு.

சீக்கிய இனத்தவர்கள், நாயக்கர்கள் அடையாளமாக எப்போதும் தலையில் தலைப்பாகை அணிந்து கொள்வர். இதை அவர்கள் தங்களின் பண்பாட்டின் அடையாளமாகக் கருதுகின்றனர். தலைப்பாகை அணிவதை பொதுவாக சீக்கிய ஆண்களும் (எப்போதாவது பெண்களும்) வழமையாகக் கொண்டுள்ளனர்.

தலைப்பாகை அணிவதை முண்டாசு கட்டுதல் என்றும் குறிப்பிடப்படுகிறது. பாரதியாரைக் குறிப்பிடும் போது முண்டாசு கவிஞன் என்று குறிப்பிடும் வழக்கமும் உண்டு. பொதுவாகப் பெரியவர்கள் முன்பு மரியாதை கருதி இளையவர்கள் தலையில் துண்டினை அணியமாட்டார்கள். மேலும் தலையில் துண்டு கட்டுதலைப் பரிவட்டம் கட்டுதல் என்றும் அழைக்கப்படுகிறது. பரிவட்டம் கட்டுதல் ஒருவருக்கு கொடுக்கப்படும் மரியாதை அல்லது கௌரவத்தின் அடையாளமாகக் கருதப்படுகின்றது.

மேற்கோள்கள்

ஆடைகள்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
எம். லீலாவதி

எம். லீலாவதி (M. Leelavathy, பிறப்பு: 16 செப்டம்பர் 1927) ஒரு மலையாள எழுத்தாளர் மற்றும் கல்வியாளர். இவர் முதல்வராக அரசு பேரினன் கல்லூரியில் பணிபுரிந்து ஓய்வு பெற்றார். இதற்கு முன்பாக பல கல்லூரிகளில் பொது ஆசிரியராக பணிபுரிந்துள்ளார். அவருடைய நீண்ட கல்விப்பணியில், பல விருதுகளைப் பெற்றுள்ளர். அவற்றில் கேரள சாகித்ய அகாடமி விருது, கேந்திர சாகித்ய அகாடமி விருது உள்ளடங்கியதாகும். லீலாவதி பத்மசிறீ விருது பெற்றவர்.
.

கல்வியும் பணியும்
லீலாவதி திரிசூர் மாவட்டம் குருவாயூருக்கு அருகிலுள்ள கோட்டபாடி என்ற ஊரில் செப்டம்பர் மாதம் 15 ஆம் நாள் 1927 இல் பிறந்தார். இவரது பள்ளி படிப்பை குன்னம்குளம் பள்ளியிலும், கல்லூரிப்படிப்பை எர்னாக்குளம் மஹாராஜா கல்ல்லூரியிலும்  (B  .A ) இளங்கலை பட்டம் மற்றும் முதுகலை (M .A ) சென்னனை பல்கலை கழகத்திலும் பயின்றார். அவரது கல்விப்பணி 1949 இல் பேராசிரியராக செயின்ட் மேரிஸ் கல்லூரி திரிசூரில் தொடங்கியது. தொடர்ந்து சென்னையில் உள்ள ஸெடல்லா மேரிஸ் கல்லூரியிலும் 1952 ஆம் ஆண்டு பாலக்காடு விகடோரிய கல்ல்லூரியிலும் பணியபுரிந்தார். மஹாராஜா கல்லூரியிலும் அரசு பெரினன்  கல்லூரி - தாலசெரி ஆகியவற்றில் பணிபயாற்றியுள்ளார். 
    
இவர் தனது முனைவர்பட்டப்படிப்பை கேரளா அரசு கல்லூரியில் 1972 ஆம் ஆண்டு பெற்றுள்ளார். இவரது விவுரையாளராக கோழிகோடு (calicat)  கல்லூரியில் பணிபுரிந்துள்ளார். பேரினன் கல்லூரியில் 1983 ஆம் ஆண்டு ஓய்வு பெற்றார்.தற்பொழுது திரிக்கவோ என்ற ஊரில் (எர்ணாகுளம் மாவட்டம்) வாழ்ந்து வருகிறார்.

விருதுகள்
 ஓடக்குழல் விருது (1978)      
 கேரளா சாகித்ய அகாடமி விருது (1980) 
 கேந்திர சாகித்ய அகாடமி விருது (1986) 
 வள்ளத்தோள் (2002)
 பஸீர் விருது  (2005)
 குப்தன் நாயர் நினைவு  விருது (2007)
 வயலார் ராமவர்மா விருது (2007)
 FACTMAKK நாயர் விருது (2009)
 பத்மஸ்ரீ விருதுக்காக இவர் மலையாள இலக்கியம் மற்றும் கல்வியியல் துறையில் பரிந்துரை செய்யப்பட்டுள்ளார்.
 கேரளஅரசின் உயர்ந்த பட்ச விதான எழுதசன் புரஸ்கரம் என்ற விருது (2010) 
 மாத்ருபூமி இலக்கிய விருது (2011)
 P.S ஜான் விருது    (2011)
 K.P. கேசவ மேனன் விருது  (2014

மேற்கோள்கள்

வெளி இணைப்புகள்
Spiritualism, materialism fuse in Balamaniyamma's poems 
Leelavathi expresses concern at campus violence 

வாழும் நபர்கள்
1927 பிறப்புகள்
மலையாள எழுத்தாளர்கள்
கேரள எழுத்தாளர்கள்
இந்தியப் பெண் எழுத்தாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
கேரளப் பெண் எழுத்தாளர்கள்
நீர்ப்புகுதிகள்

நீர்ப்புகுதிகள் (Water mass) பெருங்கடலில் நீர்புகுதிகள் என்பது பொதுவான தோற்ற வரலாற்றினைக் கொண்டதும், சுற்றுப்புறத்திலிருந்து பிரித்தறியக்கூடிய இயற்பியல் பண்புகளைப் பெற்றிருப்பதுமான ஒரு கண்டறியக்கூடிய நீர்ப்பகுதியாகும். வெப்பநிலை, உப்புத்தன்மை, வேதி-ஓரிடமூலக விகிதம் மற்றும் இதர இயற்பியல் பண்புகளைப் பெற்றுள்ளது.

பொதுவாக நீர்ப்புகுதிகள் குறிப்பிட்ட வழித்தடங்களாக மட்டும் பிரித்தறியப்படாமல் உலகப்பெருங்கடலிளும் இது பிரித்தறியக்கூடியதாக உள்ளது. செங்குத்து நிலையில் நீர்ப்புகுதிகளை ஆராயும்போது இவை மேல்மட்ட நீர்ப்புகுதிகள், இடைமட்ட நீர்ப்புகுதிகள் மற்றும் ஆழ்மட்ட நீர்ப்புகுதிகள் எனப் பகுத்தறியப்படுகிறது.

பொதுவாக உலக பெருங்கடலில் காணப்படும் நீர்ப்புகுதிகள்:

 அந்தாட்டிக்கா கீழ் நிலை நீர் (Antarctic Bottom Water) (AABW), 
 வட அட்லாண்டிக் ஆழ் நிலை நீர் (North Atlantic Deep Water) (NADW),
 துருவச் சுற்று ஆழ் நிலை நீர் (Circumpolar Deep Water) (CDW),
 அண்டார்டிக் இடை நிலை நீர் (Antarctic Intermediate Water) (AAIW),
 துணை அண்டார்டிக் வகை நீர் (Subantarctic Mode Water) (SAMW),
 ஆர்க்டிக் இடை நிலை நீர் (Arctic Intermediate Water) (AIW),
 பல்வேறு பெருங்கடல் பள்ளங்களின் மத்திய நிலை நீர் மற்றும்
 பல்வேறு பெருங்கடல்களின் மேல் மட்ட நீர்.

சான்றாதாரம்: 
 எமரி, டபிள்யூ ஜே. Meincke, ஜே (1986). "குளோபல் நீர்ப்புகுதிகள் மற்றும் ஆய்வு-தொகுப்பு" (PDF). Oceanologica சட்டத்தின் 9 (4). 383-391. 16 அக்டோபர் 2016 பெறப்பட்டது.

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
நீர்ச்சூழலியல்
எம். இராஜநாயகம்

எம். இராஜநாயகம் என்பவர் தமிழ்நாட்டைச் சேர்ந்த ஒரு அரசியல்வாதி ஆவார். இவர் அறந்தாங்கி தொகுதியின் முன்னாள் சட்டமன்ற உறுப்பினர். இவர் அண்ணா திராவிட முன்னேற்றக் கழகத்தை சேர்ந்தவர்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்ட நபர்கள்
சேதுபதி காசுகள்

சேதுபதி மன்னர்கள் காசுகள் என்பவை வட்ட வடிவில் அமைந்த செம்பாலான காசுகள் ஆகும். இவற்றின் ஒருபுறம் தங்களது பெயரைநயம் மறுபுறம் பல்வேறு உருவங்ளையும் பொறித்துள்ளனர். இக்காசுகள் 2.2 கிராம் முதல் 3.2 கிராம் வரை எடை கொண்டுள்ளன.

காசுகளின் அமைப்பு
சேதுபதி மன்னர்கள் வெளியிட்ட செப்புக் காசுகளில் ஒருபுறம் ‘”சேதுபதி” என்று தமிழில் எழுதப்பட்டிருக்கும். மறுபுறம் சிவன், முருகன், திருமால் இராஜஇராஜேஸ்வரி ஆகியோர் மீது அவர்கள் கொண்ட பக்தியை வெளிப்படுத்துகின்ற முறையில் அத்தெய்வங்களின் உருவங்களுள் ஒன்று பொறிக்கப்பட்டிருக்கும். சில காசுகளில் சிவனது வடிவங்களான ரிஷபவாகனர், ரிஷிபாரூடர் உருவங்களும், இலிங்கத்தினைச் சுமந்து நிற்கும் காளையின் உருவங்களும் காணப்படுகின்றன. முருகனது  ஊர்தியான மயிலும் ஆயுதமான வேலும், ஆறுமுகனாக மயில்மீது அமர்ந்த கோலமும் சில காசுகளில் காணப்படுகின்றன. இன்னும் சில காசுகளில் அமர்ந்த நிலையிலுள்ள இராஜஇராஜேஸ்வரி அம்மன், கணபதி, அனுமன், கருடன் ஆகியோரது உருவங்கள் பொறிக்கப்பட்டுள்ளன. இவை தவிர மலர்ச்செடி, யானை, அன்னம் முதலிய உருவங்களும் சேது மன்னர்களது காசுளில் இடம்பெற்றுள்ளன.

மன்னர்களும் அவர்களது காசுகளும்
சேதுபதிகள் ஒருபுறம்  தெலுங்கில் “ஸ்ரீராமஜயம்” என்றும் மறுபுறம் “சேதுபதி” என்றும் எழுதப்பட்டக் காசுகளையும் வெளியிட்டுள்ளனர். தளவாய் சேதுபதியும் ஸ்ரீ உடையதேவர் என்ற முத்துவிஜயரகுநாத சேதுபதியும் தங்களது பெயர் பொறித்த காசுகளை வெளியிட்டுள்ளனர். தளவாய் சேதுபதியின்  (கி.பி. 1635-1645) காசில் ஒருபுறம் “ராசராசதளவாய்” என்ற அவரது பெயரும் மறுபுறம் நிற்கும் மயிலின் உருவமும் பொறிக்கப்பட்டுள்ளன. முத்துவிஜய ரகுநாத சேதுபதியின் காசில் ஒருபுறம் “ஸ்ரீ உடையதேவர்” என்ற அவரது பெயரும் மறுபுறம் ரிஷபவாகனர் அல்லது ரிஷிபாரூடர் அல்லது இலிங்கத்தினைச் சுமந்து நிற்கும் காளையின் உருவமும் காணப்படுகின்றன.
சேதுபதி காசுகளை அச்சிட்டு வெளியிடக்கூடிய நாணய சாலைகள் இராமநாதபுரம், இராமேஸ்வரம் முதலிய இடங்களில் இருந்துள்ளன. சேது நாட்டில் புழக்கத்தில் இருந்த பல காசுகளின் பெயர்களை சேது மன்னர்கள் வெளியிட்ட செப்பேடுகளில் இருந்து அறிய முடிகிறது. இவை பொதுவாகப் பொன், பணம் என்று அழைக்கப்பட்டன. வீர்ராயன் பொன், வீர்ராயன் பணம், சுழிமின்னல் பொன், சுழிப்பணம், மின்னல் பணம், மதுரைப் பொன் என்றும் இவை குறிப்பிடப்படுகின்றன.

மேற்கோள்கள்

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக நாணயவியல்
இராமநாதபுரம் சமஸ்தானம்
தொடுதலில்லா விசைகள்

செயல்படும் ஒரு பொருளின்மீது எந்தவிதமான தொடுதலுமின்றிச் செயல்படும்  விசையானது தொடுதலில்லா விசை (non-contact force) எனப்படும்.  அதாவது, இடைவினை புரியும் இரு பொருள்கள், ஒன்றுடன் ஒன்று தொடாமலேயே, ஒன்றையொன்று இழுக்கக்கூடிய அல்லது தள்ளக்கூடிய விசைகள் தொடுதலில்லா விசைகள் எனப்படும்.  இவ்விசைக்கு மாறானது, ஒரு பொருளைத் தொட்டு, அதன்மீது செயல்படும் விசையானது "தொடு விசை"யாகும்.

ஒரு பொருளின் எடையைத் தீர்மானிக்கும் ஈர்ப்பு விசையானது, மிகவும் நன்கறியப்பட்ட தொடுதலில்லா விசைகளுள் ஒன்றாகும்.
கீழ்வரும் நன்கறியப்பட்ட நான்கு அடிப்படை விசைகளும் தொடுதலில்லாவிசைகளாகும்:

 ஈர்ப்பு விசை
 மின்காந்தவியல்
  வலிய இடைவினை
  வலிகுறை இடைவினை

மேற்கோள்கள் 

                             
இயற்பியல் கோட்பாடுகள்
விசைகள்
 
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
ஆர். ராஜமாணிக்கம்

ஆர். ராஜமாணிக்கம் (R. Rajamanickam) ஓர் இந்திய அரசியல்வாதி. இவர் முன்னாள் தமிழ்நாட்டின் சட்டமன்ற உறுப்பினர் ஆவார்.
நாகப்பட்டினம் மாவட்டம் குத்தாலம் ஒன்றியம் பழையகூடலூர் கிராமத்தில் பிறந்தவர்.
மேலும் இவர் 1977, 1980 மற்றும் 1989ஆம் ஆண்டு நடைபெற்ற தமிழ்நாடு சட்டமன்ற தேர்தல்களில் திராவிட முன்னேற்றக் கழக வேட்பாளராக குத்தாலம் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
மயிலாடுதுறை மாவட்ட நபர்கள்
திராவிட முன்னேற்றக் கழக அரசியல்வாதிகள்
கே. பார்த்தசாரதி (அரசியல்வாதி)

கே. பார்த்தசாரதி ஓர் இந்திய அரசியல்வாதி, சென்னை மாகாண முன்னால் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியை சேர்ந்தவர். 1962 முதல் 1967 வரை இவர் சென்னை சட்டமன்றத்தின் சபாநாயகராகப் பணியாற்றினார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
3 ஆவது தமிழ்நாடு சட்டமன்ற உறுப்பினர்கள்
தமிழ்நாடு சட்டமன்ற சபாநாயகர்கள்
வி. சங்கரன்

வி. சங்கரன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1962 ஆகிய ஆண்டுகளில் நடந்த சட்டமன்றத் தேர்தல்களில், மதுரை மத்திய தொகுதியிலிருந்து, இந்திய தேசிய காங்கிரஸ் கட்சி வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஆச்சியூர் எம். மணி

ஆச்சியூர் எம். மணி இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். 1989 தேர்தலில் நாங்குநேரி தொகுதியிலிருந்து திராவிட முன்னேற்றக் கழக வேட்பாளராக தமிழக சட்டசபைக்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
ஊர் பெயரால் அறியப்படும் மக்கள்
கே. என். பழனிச்சாமி கவுண்டர்

கே. என். பழனிச்சாமி கவுண்டர்) (K. N. Palanisamy Gounder) என்பவர் இந்திய அரசியல்வாதியும் தமிழ்நாடு  சட்ட மன்ற முன்னாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர் 1957 மற்றும் 1962ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் திருப்பூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
திருப்பூர் மாவட்ட நபர்கள்
எம். எஸ். மணி

எம். எஸ். மணி ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1962 மற்றும் 1967 ஆம் ஆண்டு நடந்த சட்டமன்றத் தேர்தல்களில், திராவிட முன்னேற்ற கழக வேட்பாளராக, திருச்சிராப்பள்ளி-I சட்டமன்றத் தொகுதியிலிருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏ. எம். ராஜா (அரசியல்வாதி)

ஏ. எம். ராஜா (அய்யம்பாளையம் மாசாகவுண்டர் ராஜகவுண்டர்) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1928 ஆம் ஆண்டு பிறந்தார். 1967 மற்றும் 1971 ஆம் ஆண்டு நடந்த சட்டமன்றத் தேர்தல்களில் பவானி தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார். இவர் பல்கலைக் கழகத்திலிருந்து (தமிழ் வரலாறு மற்றும் இலக்கியத்தில் பட்டம் பெற்றவர்) பட்டம் பெற்றார். இவரது குடும்பத்தில் இவரே முதல் பட்டதாரியாவார். அரசியலில் இவர் வாழ்நாள் முழுவதும் ஆர்வமுள்ளவராக இருந்தார். மாநில அளவில் அவர் முக்கியமாக கல்வி சீர்திருத்தத்துடன் அனைத்து சாதியினருக்கும் உயர்கல்வியை அணுகுவதன் மூலம் முக்கியத்துவம் அளித்தார்.

மேற்கோள்கள் 

1928 பிறப்புகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஈரோடு மாவட்ட நபர்கள்
என். துரை பாண்டியன்

என். துரை பாண்டியன் என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், நாங்குநோி தொகுதியிலிருந்து, இந்திய தேசிய காங்கிரசு கட்சி வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
சாக்கோட்டை க. அன்பழகன்

சாக்கோட்டை க. அன்பழகன் ஓர் இந்திய அரசியல்வாதியும், தமிழ்நாட்டின் தற்போதைய சட்டமன்ற உறுப்பினரும் ஆவார். இவர் 2011 மற்றும் 2016 தேர்தல்களில், கும்பகோணம் தொகுதியில் இருந்து, திராவிட முன்னேற்றக் கழக கட்சியின் வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்ட நபர்கள்
செ. மா. வேலுச்சாமி

செ. மா. வேலுச்சாமி (S. M. Velusamy) ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் கோயம்புத்தூர் மாநகராட்சியின் முன்னாள் பெருநகரத் தந்தையும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சார்ந்தவர் ஆவார். இவர் 2001, 2006 சட்டமன்றத் தேர்தல்களில் பல்லடம் சட்டமன்றத் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினர் ஆவார்.

மேற்கோள்கள் 

வாழும் நபர்கள்
கோயம்புத்தூரின் மேயர்கள்
இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
தி. இராமசாமி

தி. இராமசாமி (T. Ramasamy) என்பவர் இந்திய அரசியல்வாதியும் தமிழ்நாட்டின் சட்டமன்ற முன்னாள் உறுப்பினருமாவார். 2006 ஆம் ஆண்டு நடைபெற்ற சட்டமன்ற தேர்தலில் திருவில்லிபுத்தூர் தொகுதியிலிருந்து இந்திய பொதுவுடமைக் கட்சியின் வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
வி. சுப்பையா நாயக்கர்

வி. சுப்பையா நாயக்கர் (V. Subbaiah Naicker)(பிறப்பு-பிப்ரவரி, 20, 1909) என்பவர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் இன்றைய தூத்துக்குடி மாவட்டம் அய்யனேரியைச் சார்ந்தவர். சுப்பையா நாயக்கர், 1957 தேர்தலில் கோவில்பட்டி தொகுதியிலிருந்து சுயேட்சை வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2 ஆவது தமிழ்நாடு சட்டமன்ற உறுப்பினர்கள்
தூத்துக்குடி மாவட்ட நபர்கள்
1909 பிறப்புகள்
எ. வெள்ளைச்சாமி

எ. வெள்ளைச்சாமி (A. Vellaisamy) இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். அண்ணா திராவிட முன்னேற்ற கழகத்தின்  வேட்பாளராக 1977 ஆம் ஆண்டு மற்றும் 1980 தேர்தல்களில் ஆத்தூர் தொகுதியில் போட்டியிட்டார். இவருக்கு சபரிநாத் வெள்ளைச்சாமி என்ற மகனும் ஒரு மகளும் உள்ளனர்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
எஸ். அண்ணாமலை

எஸ். அண்ணாமலை என்பவர் ஒர் இந்திய அரசியல்வாதி ஆவார். தமிழ்நாடு சட்டமன்ற முன்னாள் உறுப்பினர் ஆவார். 1991 ஆம் ஆண்டு நடந்த தேர்தலில் ஆலந்தூர் தொகுதியில் இருந்து அண்ணா திராவிட முன்னேற்றக் கழகத்தின் சார்பில் போட்டியிட்டு வெற்றி பெற்றார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்ட நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
பி. எல். சுந்தரம்

பி. எல். சுந்தரம் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு தமிழ்நாடு சட்டமன்ற உறுப்பினராக பவானிசாகர் தொகுதியில் இருந்து தேர்ந்தெடுக்கப்பட்டார். இவர் இந்திய பொதுவுடமைக் கட்சியை சேர்ந்தவராவார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்ப் பொதுவுடமைவாதிகள்
14 ஆவது தமிழ்நாடு சட்டமன்ற உறுப்பினர்கள்
அ. பொன்னுசாமி

அ. பொன்னுசாமி (A. Ponnusamy) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் ஈரோடு மாவட்டம் பெத்தாம் பாளையத்தினைச் சேர்ந்தவர். பொன்னுசாமி பெருந்துறை கழக உயர்நிலைப் பள்ளியிலும், சென்னையிலுள்ள பச்சையப்பன் கல்லூரி, சர் தியாகராசர் கல்லூரி, இசுடாலின் மருத்துவக் கல்லூரி உள்ளிட்ட கல்வி நிலையங்களில் கல்வி பயின்றுள்ளார். மருத்துவத்தில் முது நிலை பட்டமும் பெற்றுள்ளார். இவர் அனைத்திந்திய அண்ணா திராவிட முன்னேற்றக் கழகத்தின் வேட்பாளராக, 1977ஆம் ஆண்டு மற்றும் 1984 தேர்தல்களில் பெருந்துரை தொகுதியிலிருந்து தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
6 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
எம். டி. பெரியசாமி

எம். டி. பெரியசாமி ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் 1952 மற்றும் 1957 ஆகிய ஆண்டுகளில் நடந்த தேர்தல்களில் நாமக்கல் தொகுதியில் இருந்து, இந்திய தேசிய காங்கிரசு சார்பாகப் போட்டியிட்டு தமிழக சட்டசபைக்குத் தேர்ந்தெடுக்கப்பட்டார். இரு தேர்தல்களிலும் அந்த தொகுதியிலிருந்து வெற்றி பெற்றவர்களில் ஒருவராக இருந்தார்.

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. கே. சின்னசாமி

வி. கே. சின்னசாமி (V. K. Chinnaswamy) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977, 1984 மற்றும் 1991 ஆகிய ஆண்டுகளில் நடைபெற்ற சட்டமன்றத் தேர்தல்களில், பவானிசாகர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1989 தேர்தலில் அண்ணா திராவிட முன்னேற்ற கழகம் (ஜெயலலிதா) கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1998ஆம் ஆண்டு நடந்த மக்களவைத் தேர்தலில், கோபிச்செட்டிப்பாளையம் மக்களவைத் தொகுதியிலிருந்து, அண்ணா திராவிட முன்னேற்ற கழகம் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
12வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
பு. செ. முத்துச்செல்வன்

பு. செ. முத்துச்செல்வன் (P. S. Muthuselvan) (பிறப்பு 12 சூன் 1932) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். முத்துச்செல்வன் இலால்குடியில் பள்ளிக் கல்வினையும் திருச்சிராப்பள்ளி தேசியக் கல்லூரி மற்றும் செமால் முகமது கல்லூரியில் கல்லூரிக் கல்வியினை முடித்துள்ளார். இவர் 1967 மற்றும் 1971 ஆண்டு சட்டமன்றத் தேர்தலில் முசிறி தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
1932 பிறப்புகள்
என். குப்புசாமி

என். குப்புசாமி ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் வேட்பாளராக, 1977 ஆம் ஆண்டு மற்றும் 1980 ஆம் ஆண்டு நடைபெற்ற தேர்தல்களில், மொராப்பூர் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
என். தங்கவேல்

என் தங்கவேல் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினராக இருந்தார். 1989 மற்றும் 1996 தேர்தல்களில் குன்னூர் தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது பட்டியல் சாதியினரும் பட்டியல் பழங்குடியின வேட்பாளர்களுக்கு ஒதுக்கப்பட்ட ஓர் தனித்தொகுதியாகும். இவர் 8 சூலை, 1997 ஆம் ஆண்டு இறந்தார்.

மேற்கோள்கள் 

1997 இறப்புகள்
இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
எ. இராசன்

எ. இராசன் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு நடந்த சட்டமன்றத் தேர்தலில், நாகர்கோவில் தொகுதியிலிருந்து, திராவிட முன்னேற்றக் கழக  வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்ட நபர்கள்
13 ஆவது தமிழ்நாடு சட்டமன்ற உறுப்பினர்கள்
கே. எம். விஜயகுமார்

கே. எம். விஜயகுமார் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் சாத்தூர் தொகுதியிலிருந்து, திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
அ . ராஜன்

அ. ராஜன் (A. Rajan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு நடந்த சட்டமன்றத் தேர்தலில் கன்னியாகுமரி மாவட்டத்தின், நாகர்கோவில் தொகுதியில் இருந்து, திராவிட முன்னேற்றக் கழக வேட்பாளராக, தமிழக சட்டசபைக்குத் தேர்ந்தெடுக்கப்பட்டார். பின்னர் அ. ராஜன் அதிமுக அவைத் தலைவர் தளவாய் சுந்தரம் முன்னிலையில் அதிமுகவில் இணைந்தார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
செ. சிவசாமி

செ. சிவசாமி (C. Sivasamy)(பிறப்பு 27 சூன் 1957) என்பவர் இந்திய அரசியல்வாதியும், இந்திய நாடாளுமன்ற உறுப்பினராக தமிழ்நாட்டிலிருந்து தேர்ந்தெடுக்கப்பட்டவரும் ஆவார். திருப்பூர் மாவட்டம் அவிநாசியினைச் சார்ந்த இவர், மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார்.

சட்டமன்ற உறுப்பினர் 
சிவசாமி, 2001-ஆம் ஆண்டு நடைபெற்ற  தமிழ்நாடு சட்டமன்ற தேர்தலில் திருப்பூர் சட்டமன்றத் தொகுதியில் வெற்றி பெற்றார். 1996 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சி வேட்பாளர் கே. சுப்பராயனுக்கு எதிராக போட்டியிட்டுத் தோல்வியுற்றார்.

நாடாளுமமன்ற உறுப்பினர் 
சிவசாமி 2009ஆம் ஆண்டு நடைபெற்ற நாடாளுமன்ற பொதுத்தேர்தலில் அண்ணா திராவிட முன்னேற்ற கழக வேட்பாளராக திருப்பூர் தொகுதியிலிருந்து மக்களவைக்கு தேர்ந்தெடுக்கப்பட்டார்.

மேற்கோள்கள் 

15வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
12 ஆவது தமிழ்நாடு சட்டமன்ற உறுப்பினர்கள்
ஆர். செல்வம்

ஆர். செல்வம் (R. Selvam) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், குளித்தலை தொகுதியிலிருந்து, தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் திராவிட முன்னேற்றக் கழகத்தின் சார்பாக போட்டியிட்ட வேட்பாளர் ஆவார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
கிரெஸ்கோகிராஃப்

கிரெஸ்கோகிராஃப் (crescograph) என்பது தாவரங்களின் வளர்ச்சியை அளவிடும் ஒரு கருவி ஆகும். இக்கருவி 20-ம் நூற்றாண்டின் ஆரம்பத்தில் சர் ஜகதீஷ் சந்திர போஸ் என்பவர் கண்டுபிடித்தார்.

இந்த கருவியில் இரண்டு முக்கியமான விடயங்கள் உள்ளன. இவை புகைக்கப்படும் கண்ணாடித் தட்டு மற்றும் பல கடிகார கியர்களைப் பயன்படுத்துகின்றன. வழக்கமான தூர இடைவெளிகளுக்குப் பிறகு இந்த தட்டு குறிக்கப்படுகிறது, மேலும் வளர்ச்சி எப்படி இருக்கும் என்பதை அளவிடுவதற்கு கடிகார கியர்கள் பயன்படுத்தப்படுகின்றன.

மேற்கோள்கள் 

தாவரவியல்
இந்தியக் கண்டுபிடிப்புகள்
அளவிடும் கருவிகள்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
எஸ். செல்வகுமார சின்னையன்

செ. செல்வகுமார சின்னயன்  (பிறப்பு: 1 செப்டம்பர் 1958) இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். 2014 தேர்தலில் அண்ணா திராவிட முன்னேற்ற கழக வேட்பாளராக ஈரோடு தொகுதியில் இருந்து இந்திய நாடாளுமன்றத்திற்கு தேர்ந்தெடுக்கப்பட்டார்.

இவர் கட்சியின் ஈரோடு நகர்ப்புற பிரிவின் வழக்கறிஞரின் செயலாளராகவும், 2001-2006 காலத்தில் பொது வழக்கறிஞராகவும் இருந்தார்.

மேற்கோள்கள் 

16வது மக்களவை உறுப்பினர்கள்
1958 பிறப்புகள்
வாழும் நபர்கள்
ஈரோடு மாவட்ட நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த மக்களவை உறுப்பினர்கள்
எஸ். எஸ். கருப்பசாமி

எஸ். எஸ். கருப்பசாமி ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 தேர்தலில் சாத்தூர் தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சின்னரெட்டிபட்டி ஆவுடைய லிங்கேஸ்வரர் கோயில்

சின்னரெட்டிபட்டி ஆவுடைய லிங்கேஸ்வரர் கோயில் என்பது இந்தியாவில் தமிழ்நாடு மாநிலத்தில் கரூர் மாவட்டத்தில் சின்னரெட்டிப்பட்டியில் அமைந்துள்ள சிவாலயமாகும்.

வரலாறு
சிற்றரசர்களில் ஒருவரான குன்னுடையாரும் அவரது மனைவி தாமரை நாச்சியாரும் தவமிருந்து குழந்தை வரம் பெற்றனர்.

கோவில் அமைப்பு
லிங்கேஸ்வரர் கோவில் 300 அடி உயரமும் 276 படிக்கட்டுகளையும் உடைய மலைக் கோவிலாகும். தல விருட்சம் நாவல் மரம். இக்கோவிலுள்ள வற்றாத சுனையில் பசுவின் கால்தடம் பதிந்துள்ளது.

பூசைகள் 
 இரண்டுகால பூஜைகள் 
 பிரதோஷ வழிபாடு 
 பெளர்ணமி பூஜை 
 சிவராத்திரி பூஜை  
 அமாவாசை பூஜை
ஆகிய பூசைகள் பழமையான முறையில் தமிழ் திருமுறை பாடல்களால் அபிசேகம் நடைபெற்று வருகிறது.

உயிர்களின் வழிபாடு
இக்கோவிலில் ஆடு, மாடு, தேவாங்கு, பாம்பு, தேள், அணில் முதலான உயிரினங்கள் வழிபாடு செய்வதாக கூறப்படுகிறது.

புல் மேய்ந்து கொண்டிருந்த பசுமாடு ஒன்று சுயம்பு லிங்கத்திற்கு நிழல் கொடுக்கும் பொருட்டு அசையாமல் நின்றதால் இறைவன் பசுவிற்கு காட்சி கொடுத்ததாக செவிவழிச் செய்தி கூறப்படுகிறது.

ஆதாரங்கள்

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
கரூர் மாவட்டத்திலுள்ள சிவன் கோயில்கள்
எம். பி. எஸ். சிவசுப்பிரமணியன்

எம். பி. எஸ். சிவசுப்பிரமணியன் (M. P. S. Sivasubramaniyan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நெய்வேலி தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் சார்பில் போட்டியிட்டு வெற்றி பெற்றார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
கருப்பின இயற்பியலாளர்களுக்கான தேசிய அமைப்பு

கருப்பின இயற்பியலாளர்களுக்கான தேசிய அமைப்பு (National Society of Black Physicists, NSBP) என்பது 1977ஆம் ஆண்டு ஐக்கிய அமெரிக்காவில் உருவாக்கப்பட்ட ஓர் அமைப்பாகும். இவ்வமைப்பு புலம்பெயர்ந்த ஆப்பிரிக்க இயற்பியலாளர்களின் தொழில்திறனை மேம்படுத்துவதற்கும் இயற்பியல் மாணவர்களிடையே பன்னாட்டு அளவில் அறவியல் அமைப்பை ஏற்படுத்துவதற்கும் உருவானது.

வரலாறு
1973 ஆம் ஆண்டு பிஸ்க் பல்கலைக்கழகத்தில் ஆர்வமுடைய இயற்பியலாளர்கள் குழு கூடி, சிறப்பு மிக்க மூன்று ஆப்பிரிக்க–அமெரிக்க இயற்பியலாளர்களுக்குச் சிறப்பு செய்தனர்.]]. இவ்வமைப்பு 1977 இல் மார்கன் மாநிலப் பல்கலைக்கழகத்தால் உருவாக்கப்பட்டு வால்டர் ஈ. மசே, ஜேம்ஸ் தவேன்போர்ட் ஆகியோரால் மேலாளப்பட்டது.

செயல்பாடுகள்
ஒவ்வொரு ஆண்டும் இவ்வமைப்பு பிப்ரவரி மாதத்தில் கருத்தரங்கம் நடத்துகிறது. அறிவியல் நிகழ்ச்சிகள், மாணவர்களின் தொழில்திறன் மேம்பாடு, புத்தாக்க அறிவியல் கண்காட்சி வேலைவாய்ப்பு கண்காட்சி போன்றவை நடைபெறுகின்றன.

உலகளவில் இயற்பியல் சார்ந்த செயல்பாடுகளில் ஈடுபடுவதே இதன் முதன்மை நோக்கம். நோபல் பரிசாளர் அப்துஸ் சலாம் இவ்வமைப்பின் தலைவராக இருந்தார். சார்லஸ் பிரௌன் இவ்வமைப்பில் உறுப்பினராக இருந்தனர். இவர்கள் இணைத்து EBSI எனும் அமைப்பை ஏற்படுத்தினர். இவ்வமைப்பு அறிவியல் தொழில்நுட்பம் சார்ந்த கூட்டமைப்பை ஆப்பிரிக்க, அமெரிக்க நாட்டு இயற்பியல் அறிஞர்கள், பொறியாளர்கள், தொழில்நுட்பாளர்கள் ஆகியோரை ஒருங்கிணைத்து மனித ஆற்றலை மேம்படுத்துவதே ஆகும்.

குறிப்பிடத்தக்க உறுப்பினர்கள்
நீல் திகிராசே தய்சன் உரொனால்டு எல். மாலெட் ஆகியோர் இக்கழகத்தில் இணைந்திருந்தனர்.  சர்லே ஆன் ஜாக்சன் இதன் தலைவராக இருந்தார். 2022 ஆண்டில்  கக்கீர் ஒலியூசே தலைவராக இருந்தார்.

மேற்கோள்கள்

வெளி இணைப்புகள்
 National Society of Black Physicists

இயற்பியல் அமைப்புகள்
ஐக்கிய அமெரிக்க அமைப்புகள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கு. குருசாமி

ஆண்டி என்கிற கு. குருசாமி (K. Gurusamy alias Andi)(பிறப்பு: ஜனவரி 13, 1924) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1971 தேர்தலில், ஸ்ரீவில்லிபுத்தூர் தொகுதியிலிருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
5 ஆவது தமிழ்நாடு சட்டமன்ற உறுப்பினர்கள்
ஏ. ஜி. பாலகிருஷ்ணன்

ஏ. ஜி. பாலகிருஷ்ணன் (A. G. Balakrishnan) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962, மற்றும் 1967 ஆம் ஆண்டு நடந்த சட்டமன்றத் தேர்தல்களில் திராவிட முன்னேற்ற கழக வேட்பாளராக, வானூர் தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
3 ஆவது தமிழ்நாடு சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
என். முத்துவேல்

ந. முத்துவேல் (N. Muthuvel)(பிறப்பு 11 ஆகத்து 1936) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1971, 1980 ஆகிய ஆண்டுகளில் நடைபெற்ற தேர்தல்களிலும் திராவிட முன்னேற்ற கழக வேட்பாளராக போட்டியிட்டு வானூர் தொகுதியிலிருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாடு சட்டமன்ற உறுப்பினர்கள்
ஆங்கிலத்தில் பாலினம்

ஒவ்வொரு பெயர்ச்சொல்லும் ஆண், பெண் அல்லது நடுநிலை எனப் பண்டைய ஆங்கிலத்தில் இருந்தன. இடைக்கால ஆங்கிலத்திலும் அந்த நிலை தொடர்ந்தது. நவீன ஆங்கிலம், இயற்கை தொடர்பானவற்றிற்கும் பெயர்கள் மற்றும் பிரதிப்பெயர்களை (he மற்றும் she போன்றவை) பயன்படுத்துகிறது. பாலின வேறுபாடு அற்றவைகளுக்கும் விலங்குகளுக்கும் பொதுவான பிரதிபெயர்ச்சொல் ஒன்றன்பால் (it, they போன்றவை) பயன்படுத்தபடுகிறது. கப்பல்கள் மற்றும் விமானங்கள் மற்றும் இயந்திரங்கள் மற்றும் தேசிய அரசுகளை குறிப்பிடும் போது பெண்பால் பிரதிபெயர்கள் சில சமயங்களில் பயன்படுத்தப்படுகின்றன.

ஆங்கிலத்தில் பாலினம் பயன்பாட்டின் சில அம்சங்கள், பொதுப் பாலின பயன்பாட்டை நோக்கி நகர்கிறது. மேலும் இவை பாலினம் குறிப்பிடப்படாத சூழ்நிலைகளிலும் அவை நடுநிலையாக படர்கை ஒருமை (third person singular) எனப் பயன்படுத்துவதற்கும் பொருந்தும். அதேபோல சில பெண்பால் பெயர்ச்சொற்களைத் தவிர்த்து (authoress மற்றும் poetess போன்றவை) ஆண்பால் பெயர்சொற்களை பயன்படுத்துவதும் அதிகரித்து வருகிறது.

சான்றுகள்

ஆங்கில இலக்கணம்
எஸ். அழகு தேவர்

எஸ். அழகுத் தேவர் (S. Alagu Thevar) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1967 ஆம் ஆண்டு நட்டைபெற்ற தமிழ்நாடு சட்டமன்றத் தேர்தலில் சிவகாசி தொகுதியிலிருந்து சுதந்திரா கட்சி வேட்பாளராக தமிழக சட்டசபைக்குத் தேர்ந்தெடுக்கப்பட்டார்.  1971 ஆம் ஆண்டு நடைபெற்ற தேர்தலில் சாத்துார் தொகுதியிலிருந்து பார்வாா்டு பிளாக் கட்சியின் வேட்பாளராக தமிழக சட்டசபைக்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
இந்திய அரசியல்வாதிகள்
எஸ். ராஜு

எஸ். ராஜு ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு பொள்ளாச்சி தொகுதியில் இருந்து, திராவிட முன்னேற்ற கழகத்தின் சார்பில் தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
வி. என். சுப்பிரமணியன்

வி. என். சுப்பிரமணியன் (V. N. Subramanian) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் (ஜெயலலிதா அணி) சார்பில் 1989ஆம் ஆண்டு தேர்தலில் பெருந்துறை தொகுதியின் வேட்பாளராகவும் மற்றும் அனைத்திந்திய அண்ணா திராவிட முன்னேற்ற கழக வேட்பாளராக 1991ஆம் ஆண்டும் தேர்தலில் போட்டியிட்டு வெற்றிப்பெற்றார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
9 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
இரா. கிருஷ்ணன்

இரா. கிருஷ்ணன் என்பவர் ஒரு தமிழ் அரசியல்வாதியும், முன்னாள் சட்டமன்ற உறுப்பினரும் ஆவார். இவர் 1977 மற்றும் 1980 தேர்தல்களில் வாசுதேவநல்லூர் தொகுதியிலிருந்து இந்தியப் பொதுவுடைமைக் கட்சி (மார்க்சிஸ்ட்) வேட்பாளராக தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

1984 மற்றும் 1989 தேர்தல்களில் தென்காசி மக்களவைத் தொகுதியிலிருந்து இரண்டு முறை போட்டியிட்டார்; ஆனால் இருமுறையும் எம். அருணாச்சலத்திடம் தோல்வியுற்றார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
டி. வெங்கட ரெட்டி

டி. வெங்கட ரெட்டி ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980 மற்றும் 1984 தேர்தல்களில் இந்திய தேசிய காங்கிரசு வேட்பாளராக, ஓசூர் தொகுதியில் இருந்து தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. எஸ். ஆதிமூலம்

டி. எசு. ஆதிமூலம் (D. S. Adhimoolam) இந்தியாவைச் சேர்ந்த ஓர் அரசியல்வாதியாவார். தமிழகத்தில் சட்டமன்ற உறுப்பினராக இருந்தார்.  இவர் 1957 ஆம் ஆண்டு நடந்த சட்டமன்றத் தேர்தலில், கடையம் தொகுதியிலிருந்து சுயேட்சை வேட்பாளராகவும், பின்னர் 1967 ஆம் ஆண்டு நடைபெற்ற தேர்தலில், சேரன்மாதேவி தொகுதியிலிருந்து சுதந்திராக் கட்சி வேட்பாளராகவும் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருபதாம் நூற்றாண்டு இந்திய அரசியல்வாதிகள்
தமிழ்நாடு சட்டமன்ற உறுப்பினர்கள்
அ. சேனாபதி கவுண்டர்

அருச்சுன சேனாபதி கவுண்டர் (Arjuna Senapathi Gounder, 9 செப்டம்பர் 1916 - 25 பிப்ரவரி 1992) என்பவர் இந்திய அரசியல்வாதியும், முன்னாள் நாடாளுமன்ற உறுப்பினரும், தமிழ்நாடு சட்டமன்ற உறுப்பினரும் ஆவார்.
இவர் நான்கு ஆண்டுகள் தொடர்ச்சியாக (1980, 1984, 1989, 1991) இந்திய தேசிய காங்கிரஸின் உறுப்பினராக பழநி பாராளுமன்றத் தொகுதியாக தேர்ந்தெடுக்கப்பட்டார். இது இவரது இறப்புவரை தொடர்ந்தது. 1952 மற்றும் 1957 தேர்தல்களில் தாராபுரம் சட்டமன்றத் தொகுதியிலிருந்தும், 1962 தேர்தலில் ஒட்டன்சத்திரம் தொகுதியிலிருந்தும், 1967 தேர்தலில் காங்கேயம் தொகுதியிலிருந்தும் நான்குமுறை தமிழக சட்டமன்றத்துக்குத் தேர்ந்தெடுக்கபட்டார்.

போட்டியிட்ட தேர்தல்கள்

மேற்கோள்கள் 

1916 பிறப்புகள்
1992 இறப்புகள்
இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
8வது மக்களவை உறுப்பினர்கள்
9வது மக்களவை உறுப்பினர்கள்
தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
10வது மக்களவை உறுப்பினர்கள்
1 ஆவது தமிழ்நாடு சட்டமன்ற உறுப்பினர்கள்
2 ஆவது தமிழ்நாடு சட்டமன்ற உறுப்பினர்கள்
3 ஆவது தமிழ்நாடு சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
எம். சிவபெருமாள்

மு. சிவபெருமாள் (M. Sivaperumal) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். 1934ஆம் ஆண்டு ஆகத்து மாதம் 25ஆம் தேதியன்று இவர் பிறந்தார். அண்ணா திராவிட முன்னேற்றக் கழகத்தைச் சேர்ந்த இவர் ஓமலூர் சட்டமன்ற உறுப்பினராக 1977 மற்றும் 1980ஆம் ஆண்டுகளில் தேர்ந்தெடுக்கப்பட்டார். ஓமலூர் மாவட்ட பஞ்சாயத்து தலைவராக 2001 ஆம் ஆண்டு முதல் 2006 ஆம் ஆண்டு வரை பணியாற்றினார்.

மேற்கோள்கள் 

1934 பிறப்புகள்
வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
எஸ். துரைசாமி

எஸ். துரைசாமி ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971 தேர்தல்களில் திருப்பூர் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
எம். சி. பாலன்

எம். சி. பாலன் (M. C. Balan) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  இதற்கு முன்பு 1962 ஆம் ஆண்டு நடைபெற்ற தேர்தலில் நாகர்கோவில் சட்டமன்ற தொகுதியில் அவர் ஏ. சிதம்பரநாத நாடாரால் தோற்கடிக்கப்பட்டார்.   

பின்பு 1971 ஆம் ஆண்டு நடந்த நாடாளுமன்றத் தேர்தலில், நாகர்கோவில் தொகுதியில் போட்டியிட்டு, காமராசரால் தோற்கடிக்கப்பட்டார்.

மேற்கோள்கள் 

கன்னியாகுமரி மாவட்ட நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வெ. கோவிந்தன்

வெ. கோவிந்தன் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற  உறுப்பினரும் ஆவார். இவர் 1989 மற்றும் 1996 தேர்தல்களில், திராவிட முன்னேற்ற கழக கட்சியின் வேட்பாளராக, பேரணாம்பட்டு தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது, ஆதிதிராவிடர் வேட்பாளர்களுக்காக ஒதுக்கப்பட்டது.

வாழ்க்கை 
வேலூர் மாவட்டம், பேரணாம்பட்டைச் சேர்ந்தவரான ஆசிரியர் வெ. கோவிந்தன் அரசு பள்ளி ஆசிரியராக பணிபுரிந்தவர். ஒரு கட்டத்தில் ஆசிரியர் பணியில் இருந்து விலகி திமுகவில் இணைந்து பணியாற்றினார். 1989-91 மற்றும் 1996-2001 காலக்கட்டத்தில் பேரணாம்பட்டு தொகுதியில் இருந்து தமிழ்நாடு சட்டமன்ற ஊறுப்பினராக தேர்ந்தெடுக்கப்பட்டார். இவர் திமுகவில் மாவட்ட துணைச் செயலாளர், தலைமை செயற்குழு உறுப்பினர் போன்ற பதவிகளை வகித்துள்ளார்.

மறைவு 
வயது முதிர்வு காரணமாக உடல்நலம் பாதிக்கப்பட்டு சிகிச்சை பெற்று வந்த நிலையில், அக்டோபர் 23, 2021 அன்று மாரடைப்பால் காலமானார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
11 ஆவது தமிழ்நாடு சட்டமன்ற உறுப்பினர்கள்
2021 இறப்புகள்
வேலூர் மாவட்ட மக்கள்
எம். சுந்தரம்

மு. சுந்தரம் (M. Sundaram) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் 1977ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் இந்திய தேசிய காங்கிரசு வேட்பாளராக இரிசிவந்தியம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் மீண்டும் 1980ஆம் ஆண்டு நடைபெற்ற தேர்தலிலும் இந்திய தேசிய காங்கிரசு வேட்பாளராக தேர்ந்தெடுக்கப்பட்டார். இவர் செங்குந்தர் கைக்கோள முதலியார் சமூகத்தை சேர்ந்தவர். இவரின் அண்ணன் மகன் எஸ். சிவராஜ் நான்கு முறை இத்தொகுதியில் போட்டியிட்டு வெற்றி பெற்றவர் ஆவார். பெருநிலக்கிழாரான இவர் திருக்கோவிலூரின் நகர்மன்ற தலைவராக பல ஆண்டுகள் பணியாற்றினார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
என். பழனிச்சாமி

என். பழனிச்சாமி என்பவர் ஓர் தமிழக அரசியல்வாதி ஆவார். மேலும் இவர் தமிழகத்தின் முன்னாள் சட்டமன்ற உறுப்பினர் ஆவார். 1996 ஆம் ஆண்டு நடைபெற்ற தேர்தலில் சிங்காநல்லூர் தொகுதியில் இருந்து, திராவிட முன்னேற்றக் கழக கட்சியின் சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோயம்புத்தூர் மாவட்ட நபர்கள்
11 ஆவது தமிழ்நாடு சட்டமன்ற உறுப்பினர்கள்
ஒளிக்காலத்துவம்

ஒளிக்காலத்துவம் (Photoperiodism) என்பது ஒளி மற்றும் இருள் ஆகியவற்றிற்கு ஏற்ப உயிரினங்களில் ஏற்படும் உடற்செயலியல் நிகழ்வு ஆகும். இச்செயல் தாவரம் மற்றும் விலங்குகளில் காணப்படுகிறது. ஒளி மற்றும் இருள் ஆகியவற்றின் அளவிற்கேற்ப தாவரங்களின் வளர்ச்சி நிலைகளில் ஏற்படும் மாற்றம் என்றும் வரையறுக்கலாம்.

தாவரங்கள்
பல ஆஞ்சியோஸ்பெர்ம் பூக்கும் தாவரங்களில் ஃபைட்டோகுரோம் அல்லது கிரிப்டோகுரோம் என்ற ஒளியை ஈர்க்கும் புரதங்கள் உள்ளன.  இந்த புரதங்கள் பூக்கள் மலர்வதற்கு இருளின் நீளம் அல்லது பகலின் நீளம் ஆகியவற்றைக் கண்டறிகிறது.

முழுமையான ஒளிநாட்டத் தாவரங்கள்
சில தாவரங்களின் பூக்கள் மலர்வதற்கு முழுமையான இருள் அல்லது குறைவான இருள் தேவைப்படுகிறது.  இவ்வகைத் தாவரங்களுக்கு முழுமையான ஒளிநாட்டத் தாவரங்கள் (Obligate Photo Periodic Plants) என்று பெயர்.

பகுதி ஒளிநாட்டத் தாவரங்கள்
இத்தாவரங்களின் பூக்கள் மலர்வதற்கு குறைவான ஒளி அல்லது இருள் தேவைப்படுகிறது.

பைட்டோகுரோம் வகைகள்
இது இரண்டு வகைப்படும். அவை: Pr, Pfr.
Pr என்பது செயலற்ற ஃபைட்டோகுரோம் வகையாகும்.  இது தாவரங்கள் குறைவான ஒளியில் வளர்வதைத் தடை செய்கிறது. Pfr என்பது செயல்படும் ஃபைட்டோகுரோம் புரதமாகும். பகலிலுள்ள சிவப்பு ஒளி Pr என்ற செயலற்ற ஃபைட்டோகுரோம் புரதத்தை செயல்படும் ஃபைட்டோகுரோம் (Pfr) புரதமாக மாற்றுகிறது.  செயல்படும் ஃபைட்டோகுரோம் புரதத்தினால் தாவரங்கள் வளர்கின்றன. இதற்கு மாறாக நிழலில் அல்லது இரவில் சிவப்பு ஒளி குறைவாக காணப்படுவதால் இவ்வொளி செயல்படும் நிலையிலுள்ள Pfr ஃபைட்டோகுரோம் புரதத்தை செயலற்ற Pr என்ற ஃபைட்டோகுரோம் புரதமாக மாற்றுகிறது.  இதனால் தாவரங்கள் இருளில் அல்லது நிழலில் நன்றாக வளர்வதில்லை.

தாவரங்களில் காணப்படும் இந்த ஃபைட்டோகுரோம் தாவரங்களின் ஒளிக்காலத்துவத்தை நிர்ணயிக்கின்றன.  பூக்கும் தாவரங்களில் ஒளிக்காலத்துவத்தை Holiday என்பவர் சோதனை மூலம் நிரூபித்தார்.  இதே போன்று சில தாவரங்களில் நீல ஒளி மற்றும் புற ஊதாக் கதிர் A ஆகியவற்றை ஈர்க்கும் தன்மை கொண்ட  கிரிப்டோகுரோம் என்ற புரதமும் காணப்படுகிறது.

மேற்கோள்கள்

மேலும் படிக்க 
 D.E. Fosket, Plant Growth & Development, A Molecular Approach.  Academic Press, San Diego, 1994, p. 495.
 B. Thomas and D. Vince-Prue, Photoperiodism in plants (2nd ed). Academic Press, 1997

விலங்கியல்
தாவரவியல்
தாவர உடலியங்கியல்
உயிரியல் துறைச்சொற்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கடற்செவ்வந்தி

மெலான்தீரா பைஃபுளோரா (Melanthera biflora, என்னும் தாவரம் கடல் டெய்சி என்றும் கடற்கரை டெய்சி என்றும் அழைக்கப்படுகிறது.  இது சூரியகாந்திக் குடும்பத்தைச் சேர்ந்த பூக்கும் தாவரம். இது பரவலாகவும் விரைவாகவும் வளரும் தாவரமாகும்.

பரவல்
இத்தாவரம் உப்புத் தன்மையை தாங்கி வளரும். சீனா, இந்தியத் துணைக்கண்டம், தென்கிழக்காசியா, குயின்ஸ்லாந்து, பசிபிக் தீவுகளான பிஜி, நியுவே, தொங்கா, சமோவா, குக் தீவுகள் உள்ளிட்ட இந்தோ-பசிபிக் வெப்பவலயப் பகுதிகளில் காணப்படுகிறது. இத்தாவரம் பெரும்பாலும் தீவின் கடலோரப்பகுதிகளிலும் அரிதாக உள்நிலை பகுதிகளிலும் காணப்படுகிறது.

இத்தாவரம் கடினமான தண்டுடைய பல்லாண்டு சிறு செடி அல்லது புதர் செடி ஆகும். இது கிளைகளுடன் கூடிய  நீண்ட தளைப்பகுதி கொண்டது. 2 மீட்டர் நீளம் வரை சென்றபின் வளையும் தன்மை உடையது. இது மற்ற தாவரங்களில் மீது படர்ந்து வளரும். இதன் இலைக்காம்பு குறுகியதாகவும் இலைப்பரப்பு முட்டை வழவத்திலும் இருக்கும் இது மஞ்சள் நிற சிறிய மலர்களை உடையது. அடர்த்தியான கொத்தான பழங்களை உடையது.

இதன் இலைகள் உண்ணத்தக்கவை. மலேசியாவில் இதன் தண்டுப்பகுதி உண்ணப்படுகிறது. இலைச்சாரின் வடி நீர் பாரம்பரிய மருத்துவத்திற்கு பயன்படுகிறது. இதன் இலைகள் வயிற்று வலி நிவாரணியாகப் பயன்படுத்தப்படுகிறது. இதன் மலர்களும் மருத்துவ  குணம் கொண்டது. இத்தாவரம் முயலுக்கு தீவனமாக பயன்படுகிறது.

மேற்கோள்கள்

வெளி இணைப்புகள்

Hanson, A.D. et al. ''Biosynthesis of 3-dimethylsulfoniopropionate in Wollastonia biflora (L.) DC.
Melanthera biflora - Medicinal Plants in Australia

அவுத்திரேலியத் தாவரங்கள்
இந்தியத் தாவரங்கள்
இலங்கைத் தாவரங்கள்
பிலிப்பீனியத் தாவரங்கள்
மருத்துவத் தாவரங்கள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்